Intră acum și în grupul de
Un copil în vârstă de șase ani din Rădăuți a ajuns duminică seara la SCJU Suceava după ce a căzut de pe un tobogan.
Potrivit primelor date din ancheta polițiștilor, Poliția Municipală Rădăuți a fost anunțată că la Spitalul Municipal Rădăuți s-a prezentat în jurul orelor 16:30, o mamă împreună cu fiul său minor care a suferit leziuni în urma unei căderi de pe un tobogan situat pe str. Tolocii din Rădăuți.
În baza sesizării, s-a luat legătura cu mama copilului care a declarat verbal faptul fiul său minor în vârstă de 6 ani se afla cu mai mulți copii la parcul de joacă situat pe str. Tolocii din Rădăuți.
Copilul, în timp ce era urcat pe podețul din lemn al toboganului pentru a-și aștepta rândul, într-un moment de neatenție, s-a dezechilibrat și a căzut pe partea laterală a acestuia de la o înălțime de aproximativ 1,50 metri.
Întrucât copilul acuza dureri la nivelul mâinii stângi mama a mers cu el la Spitalul Municipal Rădăuți în vederea acordării de îngrijiri medicale.
În urma unui consult de specialitate, medicul pediatru a opiniat ca prim-diagnostic ,,fractură membru superior stâng prin cădere”, minorul fiind transportat la Spitalul Județean Suceava pentru investigații suplimentare.
În acest caz s-a întocmit dosar de cercetare penală sub aspectul săvârșirii infracțiunii de „Vătămare corporală din culpă”.